ھائيڊرا (جاندار)

ھائيڊرا (Hydra:) ھڪ تازي پاڻيء جو نائڊيريا يا نداريا (Cnidaria)  فائلم (phylum) ۽ ھائيڊروزوئا (Hydrozoa) ڪلاس تعلق رکندڙ جاندار آھي. جيڪو ٽيمپريٽ ۽ ٽراپيڪل علائقن ۾ رھندڙ آھي.Gilberson, Lance (1999) Zoology Lab Manual, 4th edition. Primis Custom Publishing.Solomon, E., Berg, l., Martin, D. (2002) Biology 6th 
edition. Brooks/Cole Publishing. ھي جاندار خوردبيني سان چڱيءَ طرح ڏسي سگهجي ٿو. ان جو جسم سيلينڊر وانگر آهي سندس ھڪ ڇيڙي جي آخر ۾ ھڪ سوراخ آھي جيڪو ان جو وات سڏبو آهي ۽ اھو ڪيترن ئي ڌاڳي نما بناوتن ٽينٽيڪلس سان ويڙھيل ھوندو آھي. ٽينٽيڪلس ۽ ٻاھرين تھ تي ڪيترائي زھريلا ڏنگيندڙ جيو گھرڙا (stinging cells) ٿين ٿا، جن سان ھو پنھنجي حفاظت ۽ شڪار ڪري ٿو. ھن جو وات ھڪ پوري خال يا سيلينٽران (coelenterons)  ۾ کلي ٿو ۽ اھو جسم جي اندر ٿئي ٿو جتي شڪار کي ھضم ڪندو آهي. ھائيڊرا جي جسم جو آخري حصو اڪثر پاڻيءَ ۾ ڪنھن جسم سان چنبڙيل ھوندو آھي.


 حوالا